Жеңіс Сейдоллаұлы

Жеңіс Сейдуллаұлы (1962 жылы 14 мамырда Қызылорда облысы, Қармақшы ауданында туған) — әнші, композитор. Қазақстанның еңбек сіңірген қайраткері (2006).«Қазақконцерт» мемлекеттік концерттік ұйымының директоры (2018 жылдан бастап), "Құрмет" орденінің иегері. Қармақшы ауданының Құрметті азаматы (2007). Қызылорда қаласының құрметті азаматы (2018)

 Толығырақ 
 Жеңіс Сейдуллаұлы 1962 жылы 14 мамырда Қызылорда облысы, Қармақшы ауданында дүниеге келген.
 1978-1982 – Шымкенттік музыкалық училище, «Музыка теориясы» бөлімі, «Хор дирижері» мамандығы
1982-1985 – Республикалық эстрада өнер студиясы, «Эстрадалық вокал» бөлімі;
 2000-2005 – Тараз қаласындағы «Әулие-Ата» университеті, «Экономика және менеджмент» бөлімі, «Экономист» мамандығы;
2012 – Т.Жүргенов атындағы Қазақ Ұлттық өнер академиясы, «Эстрадалық өнер» мамандығы бойынша магистр академиялық дәрежесі.

Еңбек жолы
 1984-1987 – «Гүлдер» мемлекеттік ансамблінің оркестр әртісі;
 1989-1994 – Сүйінбай атындағы Облыстық филармония оркестрінің әртісі;
 1994-1997 – «Гүлдер» мемлекеттік ансамблінің бас дирижері;
 1998-2004 – Сүйінбай атындағы Алматы облыстық филармониясының әншісі және ұйымдастырушысы;
 2005 – «Отан» Республикалық саяси партиясының Орталық аппаратында «Идеология» бөлімі меңгерушісінің орынбасары;
 2006-2013 – «Қазақ әуендері» АҚ филиалы «Гүлдер» ансамблінің директоры;
 2013 – «Қазақ әуендері» АҚ Алматы қаласындағы Аймақтық директоры;
 2013-2014 – Т.Жүргенов атындағы Қазақ Ұлттық өнер академиясында шығармашылық жұмыстар және сыртқы байланыстар жөніндегі проректоры;
 2014 – «Ж.Елебеков атындағы Республикалық эстрада-цирк колледжі» РМҚК директоры;
 2016-2018 – Жамбыл атындағы Қазақ мемлекеттік филармониясының директоры;
 2018 жылдың ақпан айынан бастап «Қазақконцерт» мемлекеттік концерттік ұйымының директоры болып еңбек етуде.

 Жетістіктері 
 2006 жылы 8 желтоқсанда елбасының жарлығымен Қазақстанның еңбек сіңірген қайраткері құрметті атағымен марапатталған.
 2007 жылы Қармақшы ауданының Құрметті азаматы
 2010 жылы Қазақстанның "Еңбек ардагері" медалі
 2011 жылы "Қазақстан тәуелсіздігіне 20 жыл" медалі
 2015 жылдың 3 желтоқсанындағы елбасының жарлығымен Құрмет ордені мен марапатталды.
 2015 жылы "Қазақстан конститутциясына 20 жыл" медалі
 2015 жылы Алматы облысы, Қаратал ауданының құрметті азаматы атағы
 2015 жылы "Қазақ хандығына 550 жыл" алтын медалі
 2016 жылы "Қазақстан тәуелсіздігіне 25 жыл" медалі
2018 жылы «Астана 20 жыл» мерекелік медалі
2018 жылы «Қылмыстық іздестіру қызметіне 100 жыл» мерекелік төс белгісімен марапатталған.
 2019 жылы ҚР Президентінің жеке алғыс хатымен марапатталған.

Санат:Қазақстан сазгерлері